Loomaaed kuulutas välja fotokonkurss ZoFo 2023 võitjad!
#000000
Loomaaia külastusega toetad maailma liigirikkuse säilimist
#000001
Meie loomaaias on sul võimalus oma silmaga näha loomaliike, keda nüüdseks võib maailmas tõeliseks harulduseks pidada. Kas teadsid, et saja aastaga on aafrika savannielevantide arv maailmas vähenenud 92% võrra, amuuri leoparde on looduses alles vaid 80 isendit ning et jääkarud võivad looduses selle sajandiga täielikult välja surra? Kuidas saavad loomaaiad ja külastajad seda olukorda muuta?
#000002
Loomaaedade üheks põhitegevuseks on liigikaitseprojektides osalemine, millest suur osa toimub loomade looduslikus elukeskkonnas
#000003
Looduses ohustatud amuuri tiigrite, amuuri leopardide, teravmokk-ninasarvikute, lumeleopardide, euroopa naaritsate, lendoravate ja manulite toetamisel teeme koostööd sihtasutusega Lutreola.
#000004
Tallinna loomaaia piletiga annad panuse ohustatud liikide kaitseks
#000007
Alates 2020. aastast saavad Tallinna loomaaia külastajad piletiostul omal soovil toetada väljasuremisohus sumatra ninasarviku ning väikese kaslase – manuli – liigikaitsesse looduses. Külastajatelt laekuva summa kanname üle ühendustele Save the Rhino, Pallas’s Cat International Conservation Alliance ja Snow Leopard Trust.
#000008
Üheskoos haldavad loomaaiad arvukat ja elujõulist tehispopulatsiooni, mida saab kasutada hääbuva liigi alalhoiuks ja võimalusel loodusesse tagasi viimiseks
#000009
Meie loomaaias jalutades ja loomade kohta infot uurides oled ehk märganud mõnd liiki tutvustaval tahvlikesel ovaalset märgist, millel kujutis ninasarvikust koos varsaga, suured tähed EEP ja kiri „Ohustatud liikide Euroopa programm“. See märgis tähistab liike, kes osalevad üleeuroopalises paljundusprogrammis. Euroopa Loomaaedade ja Akvaariumide Assotsiatsiooni (EAZA) ohustatud liikide Euroopa programmi (EEP) kuulub 2021. aasta augusti andmetel enam kui 400 liiki. Tallinna loomaaias elava 347 liigi hulgas on 2021. aasta lõpu seisuga 47 ohustatud liiki.
#000010
Tallinna loomaaial on eriti oluline roll ühe maailma enimohustatud pisikiskja – euroopa naaritsa – käekäigus
#000011
Alates 1992. aastast on siin koordineeritud üleeuroopalist euroopa naaritsa paljundusprogrammi. Naaritsate taasuasutamine Hiiumaale algas 2000. aastal. Pärast 16 aastat ja pea 600 euroopa naaritsa iga-aastast saarele laskmist võttis naarits 2016. aastal Hiiumaa lõplikult omaks ning viimase viie aasta seired näitavad, et naaritsa käekäik saarel on hea. Lisaks teeme koostööd siin sündinud naaritsate taasuasutamisel Hispaaniasse Aragoni jõe ülemjooksule.
#000012